281 Pecunia

Secundum Ysidorum, pecunia dicitur quasi pecudia a pecore uel a pecude eo quod antiquitus moneta fieri solet de corio pecudum uel /f. 88vb/ quia possessio hominis consistebat potissime in pecudibus. Vnde dicit Augustinus, 11, *Super genesi* c. 21, Neque forent homines amatores pecunie, nisi se putarent per eam fore excellenciores.

¶ At quia Christus, *Difficile* esse diuitem intrare *in regnum celorum*, Matt. 19[:23]. Sciendum est quod pecunia est ponderosa, periculosa, contagiosa.

Propter primum, Christus volens suos discipulos esse expeditos, dicit Luc. 9[:3]: *Nihil tuleritis in via, neque* *virgam, neque peram, neque panem, neque pecuniam*.

Propter secundum, Tobie seniori vxor eius dixit Tob. 5[:24]: *Numquam fuisset pecunia* prela, *pro qua misisti* filium.

¶ Ad litteram, portantes pecuniam per patriam sunt in periculo. Vnde Seneca in libro *De fortuitorum casis*,perdidi pecuniam. Fortasse ipsa te perdidisse.

¶ Item, pecuniam perdidi. O te felicem, si cum illa auariciam perdideris.

Item, pecuniam perdidi. Et illa quam multos perdidit, eris ex hoc expedicior. Exornauit te. Fortunam dampnum putas quod remedium. Beatus Petrus videns periculum pecunie, Act. 8[:20], retinuit sibi oblatam dando, *Pecunia tua tecum sit in perditionem*.

Item, ibidem c. 5[:5], Anania et Saphira per pecuniam sunt dampnati.

¶ Propter tercium, constat quod pecunia <~~habita~~> multum tracta per digitos contaminat eos, sic pecunia habita per amorem coinquirnat animam, Eccli. 10[:10]: *Nihil est iniquius quam amare pecuniam*. Ratio huius potest haberi per Philosophum, primo *Polititicarum*, quia copiam pecunie crescit in inprofundum. Vnde poeta, Crescit amor nummi quantum pecunia crevit. Propter ista prohibuit sanctus vir Franciscus, fratribus suis quod non reciperent pecuniam per se nec per interpositam personam.

¶ Sciendum est tamen secundum eundem Philosophum, quod duplex vsus pecunie. Vnum ad usum proprium utpote emendo et vendendo. Alius ad communitatem qui sit per cambium.

In primo vsu ut communiter est peccatum de quo Eccle. 5[:9]: *Avarus non implebitur pecunia*.

In secundo potest esse meritum si bene iuxta dicenda communitetur, Prou. 8[:10]: *Accipite*, id est, sapientiam, *et non pecuniam*. Hoc est si homo habens pecuniam committet eam pro sapientiam, pro cuius defectu reprehenditur. Ille qui fodit pecuniam domini sui in terra quam voluit dominus quod ipse tradidisset nummulariis ad multitudinem, Matt. 25[:27]. Vnde Augustinus, *De verbis Domini* sermo 5, habes pecuniam, eroga. Nam erogando pecuniam, auges iusticiam, Psal. [111: 9]: *Dispersit, dedit pauperibus; justitia ejus*. Vnde et rex Josias pecuniam diu collectam distribuit in vsus templi, 4 Reg. 22[:4]. Vnde et meruit per librum inuentum de malis venturis premuniri. Vnde in figura precepit.

¶ Joseph dispensatori ponere pecuniam in summitate saccorum cuiuslibet fratrum suorum, Gen. 44[:8] quia voluit quod parata esset ad effucionem pocius quam ad detencionem.